# Alexandre Abrines Redondo

Alexandre Abrines Redondo, més conegut com a Àlex Abrines (1 d'agost de 1993, Palma, Illes Balears) és un jugador de bàsquet mallorquí. És fill de qui va ser també jugador de l'ACB, Gabriel Abrines i Martí.

## Trajectòria

Amb només 18 anys va debutar en un Unicaja Màlaga que travessava una greu crisi de resultats, i hi va establir diversos rècords de precocitat, com el de minuts i el de punts.
El 17 de juliol de 2012 arribà a un principi d'acord amb el FC Barcelona, equip al qual fou traspassat a canvi de Fran Vázquez.
En el Draft de l'NBA del 2013 va ser escollit en la posició 32 pels Oklahoma City Thunder. La temporada 2013-14 va ser inclòs per l'ACB al Cinc jove de la temporada.
El juliol de 2014 va ser inclòs pel seleccionador estatal Juan Antonio Orenga a la llista dels dotze jugadors que disputarien amb la selecció espanyola de bàsquet el Campionat del món de 2014.
El juliol de 2016 va fer efectiu el seu fitxatge per l'Oklahoma City Thunder de l'NBA i el 26 d'octubre de 2016 va fer el seu debut a la lliga.
Durant la seva irregular temporada 2018-2019 amb Oklahoma City Thunder, Abrines es va apartar de l'esfera mediàtica i va reaparèixer a final de temporada el 3 de juliol de 2019, amb un missatge en forma de vídeo on explicava com s'havia sentit durant els últims mesos i que no havia estat un bon any per a ell.
Pocs dies després, el 12 de juliol de 2019, la secció de bàsquet del FCBarcelona feia oficial el retorn de l'escorta amb un contracte fins al 2021.
Després del primer partit de pre-temporada 2019-2020 contra el MoraBanc Andorra, tot i haver perdut, l'Àlex es va mostrar content i satisfet de tornar a ser a Barcelona durant l'entrevista post-partit amb Jordi Robirosa.
La temporada 2020-21 va arribar amb el Barça a la final de l'Eurolliga (derrota contra l'Efes Pilsen), i va guanyar contra el Reial Madrid la Copa del Rei i la Lliga ACB amb els blaugrana.
L'estiu del 2021 va renovar el seu contracte amb el FC Barcelona fins a la temporada 2025-2026.

## Palmarès

* 2010-11. Unicaja. Campionat d'Espanya Junior. (MVP)
* Or Europeu Sub 18 a Wroclaw (Polònia) 2011, essent l'MVP del torneig.
* Bronze a l'Eurobasket Sub 20 a Eslovènia (2012)

### FC Barcelona

* Lliga ACB: 2013-14

## Referències

* ↑ «Abrines, de record en record» (en castellà). acb.com. Arxivat de l'original el 2012-10-04. [Consulta: 4 setembre 2012].
* ↑ «El Barça Regal intercanvia Fran Vázquez per Álex Abrines (Unicaja)». Diari Ara, 18-07-2012. [Consulta: 21 juliol 2012].
* ↑ «Fran Vázquez regresa al Unicaja, con un contrato de 2+1» (en castellà). acb.com, 17-07-2012. Arxivat de l'original el 2012-09-26. [Consulta: 4 agost 2012].
* ↑ «Álex Abrines al FC Barcelona y Fran Vázquez al Unicaja» (en castellà). acb.com. Arxivat de l'original el 2012-08-19. [Consulta: juliol 2012].
* ↑ Article sobre el draft del 2013 a acb.com Arxivat 2013-07-01 a Wayback Machine.(castellà)
* ↑ «Mejor Quinteto Joven de la Liga Endesa 2013-14» (en castellà), 20-05-2014. Arxivat de l'original el 26 de juliol 2014. [Consulta: 22 maig 2014].
* ↑ «Àlex Abrines: "Si no vénen les superestrelles dels Estats Units, vindran les estrelles"». 324.cat. [Consulta: 29 juliol 2014].
* ↑ «Orenga dio la lista para el Mundial: Abrines es la novedad» (en castellà). Diari As, 01-07-2014. [Consulta: 18 juliol 2014].
* ↑ «Àlex Abrines firma el seu contracte multianual amb els Oklahoma City Thunder de l'NBA». CCMA, 24-07-2016. [Consulta: 18 setembre 2016].
* ↑ «¿Qué ha pasado en l'NBA? Davis domina en una noche española» (en castellà). acb.com. Arxivat de l'original el 2016-10-27. [Consulta: 27 octubre 2016].
* ↑ Abrines, Alex. «#Queridobalónpic.twitter.com/AWnh5JDxeq», 03-07-2019. [Consulta: 11 setembre 2019].
* ↑ «Acord per a la incorporació d'Àlex Abrines fins al 2021». [Consulta: 11 setembre 2019].
* ↑ «El Barça es proclama campió de lliga amb un nou bany al Madrid i un Mirotic descomunal (92-73)». 324.cat, 16-06-2021 [Consulta: 16 juny 2021].
* ↑ «Álex Abrines renueva con el Barça hasta 2026» (en castellà), 30-06-2021. [Consulta: 2 octubre 2021].
* ↑ «España, campeona Sub 18, con Abrines de MVP del torneo» (en castellà). acb.com. Arxivat de l'original el 2012-02-02. [Consulta: 4 setembre 2012].
* ↑ «El Barça guanya la Lliga Endesa superant en el quart partit de la final el seu gran enemic de la temporada, el Reial Madrid». 324.cat, 26-06-2014. [Consulta: 26 juny 2014].

## Enllaços externs

* Alexandre Abrines Redondo jugador a l'ACB